钦定古今图书集成/明伦汇编/闺媛典/第006卷 > 《代淮南王》〈玉台分朱城以下别作一首〉前人
## 钦定古今图书集成/明伦汇编/闺媛典/第006卷 > 《代淮南王》〈玉台分朱城以下别作一首〉前人

淮南王，好长生，服食炼气读仙经。“琉璃作碗牙作盘，
金鼎玉匕合神丹。合神丹，戏紫房。紫房彩女弄明珰，
鸾歌凤舞断君肠。朱城九门门九闺，愿逐明月入君
怀。入君怀，结君珮。怨君恨，君恃君爱。筑城思坚剑思
利，同盛同衰莫相弃。”